ขอปรึกษาคุณหน่อยคะ พ่อดิฉันอายุ 80ปี มีอาการเจ็บหน้าอกจะเป็นวันเว้นวัน หรือวันละ2ครั้งคะ นั่งพักสักครู่และกินน้ำลงไปก็หายแต่ก็มีครั้งที่เจ็บแล้วไม่หายต้องไป admit ก็มีคะ หลังจากนั้นคุณก็พบว่าพ่อเป็นหลอดเลือดแดงโป่งพองในช่องท้องขนาด 4.5 ซม ให้กินยาละลายไขมันและนัดดูอาการ1ปี และยังเป็นถุงลมโป่งพองและมีโรคปอดอุดกั้นเรื้อรังพ่วงมาอีก ซึ่งโรคเหล่านี้คุณได้ให้ยาพ่อมากินและพ่นเพื่อรักษาตัวแล้ว แต่อาการเจ็บหน้าอกของพ่อไม่ดีขึ้นเลยคะ ยังมีอาการเจ็บเหมือนเดิม ไม่รู้ว่าอาการเจ็บเหล่านี้มาจากโรคทั้งหลายของพ่อไหมแล้วกินยารักษาตัวแล้วไม่หายเจ็บหรือคะ คืออยากมีวิธีที่เวลาเจ็บแล้วมีทางแก้ให้หายเจ็บได้หรือไม่คะ
สวัสดีค่ะ อาการเจ็บหน้าอกเกิดได้จาก1.เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ2.เจ็บจากกล้ามเนื้อหรือกระดูกอ่อนบริเวณอกอักเสบ3.เจ็บจากกรดไหลย้อน จะมีอาการแสบร้อนร่วมด้วย4.เจ็บจากสาเหตุภายในช่องท้องแล้วเป็นการเจ็บแบบร้าวมาที่อก เช่นหลอดเลือดแดงโป่งพองในช่องท้อง ซึ่งคงต้องมีขนาดใหญ่พอสมควรจึงจะทำให้มีอาการปวดร้าวมาที่อกได้ เข้าใจว่าถ้าแพทย์ยังไม่ได้ทำอะไรและนัดดูอาการอีก 1 ปีน่าจะเป็นหลอดเลือดแดงโป่งพองที่ไม่ใหญ่พอจะทำให้เกิดอาการ หรือเกิดอันตรายจนต้องผ่าตัดทันทีค่ะจากอาการตอนนี้ยังบอกไม่ได้ชัดเจนว่าเจ็บหน้าอกจากอะไร คงต้องตรวจร่างกายและทำคลื่นไฟฟ้าหัวใจร่วมด้วย ควรไปพบแพทย์ที่รพ.ถ้ายังเจ็บหน้าอกเรื้อรัง และเจ็บมากขึ้นเรื่อยๆไม่ทุเลา มีหอบเหนื่อยร่วมด้วยการดูแลตัวเองเบื้องต้น รับประทานยาทุกชนิดตามที่แพทย์สั่งสม่ำเสมอค่ะ เพื่อป้องกันไม่ให้มีโรคประจำตัวที่ควบคุมไม่ได้จนเกิดภาวะแทรกซ้อนเช่นหลอดเลือดอุดตันในหัวใจหรือสมองตามมา หลีกเลี่ยงการทำงานหนัก หรือยกของหนัก และกลับไปพบแพทย์เรื่องหลอดเลือดแดงโป่งพองตามนัดเพื่อติดตามอาการค่ะ